               ЕВРОПЕЙСКА КОМИСИЯ
            Брюксел, 7.3.2019
            COM(2019) 125 final
            2019/0070(COD)
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за изменение на Решение № 1313/2013/ЕС на Европейския парламент и на Съвета относно Механизъм за гражданска защита на Съюза
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Член 19 от Решение № 1313/2013/ЕС относно Механизъм за гражданска защита на Съюза
                     1
                   (по-нататък „Механизмът на Съюза“), както и свързани с него разпоредби, се позовават на финансовия пакет, който е на разположение за подкрепа на гражданската защита в рамките на настоящата многогодишна финансова рамка (2014—2020 г.). Тъй като предстои настоящата многогодишна финансова рамка да приключи, тези разпоредби трябва да се изменят, за да се осигури непрекъснато финансиране за Механизма на Съюза.

                  Обхватът на настоящото изменение се ограничава строго до бюджетните разпоредби на Решение № 1313/2013/ЕС и не следва да внася изменения по същество. Предложеното изменение е в съответствие с предложението на Комисията от 2 май 2018 г.
                     2
                   за многогодишна финансова рамка за периода 2021—2027 г. Сумата, заложена в настоящото предложение, отразява и равнището на амбиция, определено от Комисията в нейното предложение от 23 ноември 2017 г. за преразглеждане на Решение № 1313/2013/ЕС (предложението за rescEU)
                     3
                  .

                  Настоящото предложение предвижда датата на влизане в сила да бъде 1 януари 2021 г., като предложението е пригодено за Съюз от 27 държави членки, в съответствие с намерението на Обединеното кралство да се оттегли от ЕС и Евратом.

               •Съгласуваност с действащите разпоредби в тази област на политиката

                  В настоящото предложение са предвидени бюджетните средства, необходими за функционирането на един укрепен Механизъм на Съюза. Този механизъм допринася за общата цел за изграждане на „Европа, която закриля“, определена от Комисията в нейното Съобщение относно многогодишната финансова рамка за периода 2021—2027 г.
                     4

                  В рамките на новото предложение финансирането, свързано с гражданската защита, бе групирано в една бюджетна функция (Функция 5 — „Сигурност и отбрана“), заедно с други програми в областта на защитата. Тази функция ще включва както вътрешното, така и външното измерение на гражданската защита.

               •Съгласуваност с други политики на Съюза

                  Предложеното изменение ще осигури необходимите ресурси за стимулиране на синергии и за укрепване на съществуващите връзки между Механизма на Съюза и други политики на ЕС.

                  Изменението ще гарантира, че Механизмът на Съюза спомага за укрепване на капацитета на ЕС по отношение на управлението на риска от бедствия — от превенцията на бедствия до готовността при бедствия, реагирането спрямо тях и преодоляването на последиците от тях.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Правното основание за настоящото предложение е член 196 от Договора за функционирането на Европейския съюз.

               •Субсидиарност (при неизключителна компетентност)

                  Комисията разполага с правомощия да подкрепя държавите членки в областта на гражданската защита. Държавите членки все още носят основната отговорност за превенцията, готовността и реагирането при бедствия. Механизмът на Съюза беше създаден, тъй като големите бедствия могат да надхвърлят способностите за реагиране на всяка държава, действаща самостоятелно. В основата на този механизъм е предоставянето на координирана и бърза взаимопомощ между държавите членки.

                  Целта на настоящото изменение е да приведе бюджетните разпоредби на програмата с предложението на Комисията за многогодишна финансова рамка за периода 2021—2027 г. Предвид техническия/финансовия характер на настоящото изменение, то няма отражение върху принципа на субсидиарност и не внася промени, засягащи този принцип.

               •Пропорционалност

                  Предложението не надхвърля необходимото за постигането на поставените цели. То е внесено, за да се гарантира, че поставените цели могат да бъдат постигнати.

                  Сумите, предложени в настоящото изменение, съответстват на сумите, обявени в предложението на Комисията за многогодишна финансова рамка за периода 2021—2027 г. Те са съобразени с принципа на пропорционалност.

               •Избор на инструмент

                  С предложението се цели да се измени съществуващо решение. Най-целесъобразният и опростен инструмент за това е предложение за решение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               Настоящото предложение е от технически характер, тъй като целта му е да приведе бюджетните разпоредби на Решението с предложението на Комисията за многогодишна финансова рамка за периода 2021—2027 г., прието на 2 май 2018 г. По същество предложението се основава на предложеното преразглеждане на Решение № 1313/2013/ЕС от 23 ноември 2017 г. (предложението за rescEU). Ето защо не беше извършена оценка на въздействието.

                  Въпреки това принципите за по-добро регулиране бяха приложени както спрямо първоначалното предложение на Комисията, което очертава общата многогодишна финансова рамка за периода 2021—2027 г., така и спрямо предложеното преразглеждане на Решение № 1313/2013/ЕС от 23 ноември 2017 г. (предложението за rescEU).

               •Последващи оценки/проверки за пригодност на действащото законодателство

                  Не е приложимо (вж. по-горе)

               •Консултации със заинтересованите страни

                  Не е приложимо (вж. по-горе)

               •Събиране и използване на експертни познания

                  Не е приложимо (вж. по-горе)

               •Оценка на въздействието

                  Не е приложимо (вж. по-горе)

               •Пригодност на правната уредба и опростяване

                  Не е приложимо (вж. по-горе)

               •Основни права

                  Не е приложимо (вж. по-горе)

               4.ОТРАЖЕНИЕ ВЪРХУ БЮДЖЕТА

                  В съответствие с предложението на Комисията за многогодишна финансова рамка за периода 2021—2027 г. за изпълнението на Механизма на Съюза за този период са разпределени 1 400 000 000 EUR
                     5
                   (по текущи цени). Предложените бюджетни средства отразяват равнището на амбиция, определено от Комисията в нейното предложение от 23 ноември 2017 г. за преразглеждане на Решение № 1313/2013/ЕС (предложението за rescEU). Допълнителният бюджет ще позволи изпълнението на следните действия:

               ·засилване на колективния капацитет на държавите членки и Съюза за реагиране при бедствия посредством създаването на специален резерв от способности за реагиране (rescEU);

               ·по-голямо (или ново) съфинансиране от ЕС за приспособяване, ремонт, транспорт и/или експлоатация на капацитет, заделен за Европейския резерв за гражданска защита;

               ·по-голям акцент върху превенцията на бедствия и подобряването на съгласуваността с други ключови политики на ЕС;

               ·създаване на мрежа за знания в областта на гражданската защита; и

               ·засилване на сътрудничеството със съседните държави.

               Законодателната и финансова обосновка, която придружава настоящото предложение, съдържа допълнителни подробности относно въздействието върху бюджета и необходимите човешки и административни ресурси.

               5.
                     ДРУГИ ЕЛЕМЕНТИ

               •Планове за изпълнение и механизми за мониторинг, оценка и докладване

                  Прилага се член 34, параграф 2 от Решение № 1313/2013/ЕС относно Механизъм за гражданска защита на Съюза. Този член предвижда, че дейностите, за които се отпуска финансова помощ, се наблюдават редовно с цел проследяване на изпълнението им. Той съдържа също така по-общи изисквания Комисията да представя на всеки две години доклад до Европейския парламент и до Съвета относно напредъка към постигане на целите по отношение на способностите, както и оставащите пропуски във връзка с Европейския резерв за гражданска защита, като се взема предвид създаването на rescEU. Освен това, Комисията следва също да оценява прилагането на решението, като представя на всеки пет години съобщение до Европейския парламент и до Съвета относно ефикасността, разходната ефективност и продължаването на прилагането на решението. Тази оценка следва да се основава на показателите, предвидени в член 3 от Решение № 1313/2013/ЕС.

               •Обяснителни документи (за директиви)

                  Не е приложимо

               •Подробно разяснение на отделните разпоредби на предложението

                  Настоящото предложение изменя само бюджетните разпоредби на Решение № 1313/2012/ЕС.

                  Финансовият пакет, посочен в член 19 от Решение № 1313/2013/ЕС, трябва да бъде актуализиран и заменен с новите суми, предвидени в предложението на Комисията за многогодишна финансова рамка за периода 2021—2027 г. Освен това, като се има предвид, че Механизмът на Съюза/rescEU ще бъдат поставени под една-единствена функция (Функция 5 „Сигурност и отбрана“), вместо настоящото разделение между функции 3 и 4, текстът следва да бъде съответно изменен.

                  Настоящото предложение също така предвижда да бъде заличено приложение I, в което понастоящем се определят относителните проценти на финансиране, които всеки стълб на Механизма на Съюза (превенция, подготвеност и реагиране) следва да получи от общия финансов пакет. Предвид промените, представени в предложението за преразглеждане на Решение № 1313/2013/ЕС от 23 ноември 2017 г. (предложението за rescEU), процентите, посочени в приложение I, не изглежда да предоставят достатъчна гъвкавост, за да може ЕС да постигне целите, които си е поставил. По време на извънредна ситуация процентите в приложение I водят до излишна административна тежест и могат да ограничат гъвкавостта, необходима за адаптиране към нуждите, свързани с бедствия, през дадена година. При всички случаи необходимостта да се инвестира във всички фази на цикъла на управление на риска от бедствия — предотвратяване, готовност и реагиране — е заложена в Механизма на Съюза.

                  Вследствие на заличаването на приложение I, параграф 4, 5 и 6 от член 19 следва също да се заличат, тъй като те се позовават пряко на процентите, посочени в приложение I.

                  В резултат на това предложението изменя също и член 30 относно упражняването на делегирането на правомощия, предоставени на Комисията. Въпреки че същността на този член остава непроменена, препратките към член 19 са премахнати. Член 30 не е заличен, за да се отчете възможността за приемане на делегирани актове, както е предвидено в предложеното преразглеждане на Решение № 1313/2013/ЕС от 23 ноември 2017 г. (предложението за rescEU)
                     6
                  .

               2019/0070 (COD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за изменение на Решение № 1313/2013/ЕС на Европейския парламент и на Съвета относно Механизъм за гражданска защита на Съюза

               (текст от значение за ЕИП)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз, и по-специално член 196 от него,

               като взеха предвид предложението на Европейската комисия,

               след предаване на проекта на законодателния акт на националните парламенти,

               като взеха предвид становището на Европейския икономически и социален комитет
                  7
               ,

               като взеха предвид становището на Комитета на регионите
                  8
               ,

               в съответствие с обикновената законодателна процедура,

               като имат предвид, че:

               (1)На 23 ноември 2017 г. Комисията прие предложение
                  9
                за Решение на Европейския парламент и на Съвета за изменение на Решение № 1313/2013/ЕС относно Механизъм за гражданска защита на Съюза
                  10
               .

               (2)Предложението на Комисията за Решение на Европейския парламент и на Съвета за изменение на Решение № 1313/2013/ЕС има за цел да укрепи колективната способност за готовност и реагиране при бедствия, като увеличи възможностите, които се предлагат по линия на
                  Европейския резерв за гражданска защита. Това е свързано със създаването на резерв от капацитет за гражданска защита, който да се използва в операции на Съюза, („rescEU“) и засилването на мерките, приложими в областта на превенцията.

               (3)Необходимо е по-голямо финансиране от Съюза, за да бъде възможно по-нататъшното изграждане на Европейския резерв за гражданска защита и да се покрият допълнителните разходи, свързани с предоставянето на безвъзмездни средства за адаптиране на способностите, заделени за Европейския резерв за гражданска защита.

               (4)Необходими са подходящи финансови бюджетни средства за създаването, разполагането и функционирането на rescEU.

               (5)Решение № 1313/2013/ЕС определя финансов пакет на Механизма на Съюза, който представлява основната референтна сума, предназначена за покриване на разходите по програмите до края на бюджетния период 2014—2020 г.

               (6)Финансовият пакет, определен в член 19 от Решение № 1313/2013/ЕС, трябва да бъде актуализиран и заменен с новите суми, предвидени в предложението на Комисията за многогодишна финансова рамка за периода 2021—2027 г.
                  11

               (7)Съгласно многогодишната финансова рамка за периода 2021—2027 г. бюджетните кредити за Механизма за гражданска защита на Съюза са включени в новата функция 5 „Сигурност и отбрана“.

               (8)Приложение I към Решение № 1313/2013/ЕС не позволява достатъчна гъвкавост, за да позволи на Съюза да адаптира по подходящ начин инвестициите в превенция, готовност и реагиране. Равнищата на инвестициите, които да бъдат разпределени между различните фази на цикъла на управление на риска от бедствия, трябва да бъдат предварително определени. Това не позволява на Съюза да бъде в състояние да реагира на непредвидимия характер на управлението на бедствия.

               (9)Нова финансова разпоредба следва да замени финансовите разпоредби на Решение № 1313/2013/ЕС, които се позовават на финансовия пакет на Механизма за гражданска защита на Съюза в съответствие с настоящата многогодишна финансова рамка (2014—2020 г.). За да се приведе финансовият пакет на Механизма за гражданска защита на Съюза в съответствие с цифрите, предложени в многогодишната финансова рамка за периода 2021—2027 г., член 1, параграф 1, буква а) следва да се прилага от 1 януари 2021 г.

               (10)Поради това Решение № 1313/2013/ЕС следва да бъде съответно изменено,

               ПРИЕХА НАСТОЯЩОТО РЕШЕНИЕ:

               Член 1

               Решение № 1313/2013/ЕС се изменя както следва:

               (1)Член 19 се изменя както следва:

               а) параграф 1 се заменя със следното:

               „1. Финансовият пакет за изпълнението на Механизма на Съюза за периода 2021—2027 г. е 1 400 000 000 EUR по текущи цени.“

               б) параграфи 4, 5 и 6 се заличават.

               (2)Член 20а
                  12
                се изменя както следва:

               а)Параграф 1 се заменя със следното:

               „1. Получателите на финансиране от Съюза посочват неговия произход и гарантират видимостта на финансирането от Съюза (по-специално когато популяризират действията и резултатите от тях), като предоставят последователна, ефективна, пропорционална и целенасочена информация на различни видове публика, включително медиите и обществеността. За всяка помощ или финансиране, предоставени по силата на настоящото решение, се дава съответна видимост за ролята на Съюза, като за способностите, посочени в членове 11, 12 и член 21, параграф 2, буква в) емблемата на Съюза се поставя на видно място.

               2. Комисията осъществява информационни и комуникационни дейности относно настоящото решение и действията и резултатите от него. Чрез финансовите ресурси, отпуснати за настоящото решение, се допринася също така за съобщаването на политическите приоритети на Съюза от страна на ведомствата, доколкото тези приоритети са свързани с целите по член 3, параграф 1.

               Комисията разработва комуникационна стратегия с цел осезаемите резултати от действията, предприети в рамките на Механизма на Съюза, да станат видими за гражданите.

               3. Комисията награждава с медали като признание и изказване на благодарност за дългосрочни ангажименти и изключителен принос към гражданската защита на Съюза.“

               (3)Член 30
                  13
                се изменя както следва:

               а)Параграф 2 се заличава;

               б)Параграф 4 се заменя със следното:

               „4. Европейският парламент или Съветът може по всяко време да оттегли делегирането на правомощия, посочено в член 21, параграф 3. С решението за оттегляне се прекратява делегирането на правомощията, посочени в това решение. То поражда действие в деня след публикуването на решението в Официален вестник на Европейския съюз или на по-късна дата, посочена в него. То не засяга действителността на делегирани актове, които вече са в сила.“

               в)Параграф 7 се заменя със следното:

               „Делегиран акт, приет съгласно член 21, параграф 3, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на акта на Европейския парламент и на Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Този срок се удължава с два месеца по инициатива на Европейския парламент или на Съвета.“.

               (4)Приложение I се заличава.

               Член 2

               Настоящото решение влиза в сила на двадесетия ден след деня на публикуването му в Официален вестник на Европейския съюз.

               Член 1, параграф 1, буква а) от настоящото решение обаче се прилага от 1 януари 2021 г.

               Член 3

               Адресати на настоящото решение са държавите членки.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

               1.2.Съответни области на политиката

               1.3.Предложението/инициативата е във връзка с:

               1.4.Цели

               1.4.1.Изисквания, които трябва да бъдат изпълнени в краткосрочна или дългосрочна перспектива, включително подробен график за изпълнението на инициативата

               1.4.2.Добавена стойност от участието на Съюза (може да е в резултат от различни фактори, например ползи по отношение на координацията, правна сигурност, по-добра ефективност или взаимно допълване). За целите на тази точка „добавена стойност от участието на Съюза“ е стойността, която е резултат от намесата на ЕС и е допълнителна спрямо стойността, която би била създадена само от отделните държави членки.

               1.4.3.Изводи от подобен опит в миналото

               1.4.4.Съгласуваност и евентуална синергия с други актове

               1.5.Срок на действие и финансово отражение

               1.6.Предвидени методи на управление

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               2.2.Системи за управление и контрол

               2.2.1.Обосновка на предложените начини за управление, механизми за финансиране на изпълнението, начини за плащане и стратегия за контрол

               2.2.2.Информация относно установените рискове и системите за вътрешен контрол, създадени с цел намаляването им

               2.2.3.Оценка и обосновка на разходната ефективност на проверките (съотношение „разходи за контрол ÷ стойност на съответните управлявани фондове“) и оценка на очакваната степен на риска от грешки (при плащане и при приключване)

               2.3.Мерки за предотвратяване на измами и нередности

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               3.2.Очаквано финансово отражение на предложението върху бюджетните кредити

               3.2.1.Обобщение на очакваното отражение върху бюджетните кредити за оперативни разходи

               3.2.2.Резюме на очаквано отражение върху бюджетните кредити за административни разходи

               3.2.3.Участие на трети страни във финансирането

               3.3.Очаквано отражение върху приходите

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

               Предложение за решение на Европейския парламент и на Съвета за изменение на Решение № 1313/2013/ЕС относно Механизъм за гражданска защита на Съюза

               1.2.Съответни области на политиката (програмен клъстер)

               В настоящото предложение се предвиждат необходимите бюджетни средства в подкрепа на действията на ЕС в областта на гражданската защита, по-специално чрез укрепване на Механизма на Съюза. Този механизъм допринася за общата цел за „Европа, която закриля“, както е посочено в съобщението на Комисията до Европейския парламент, Европейския съвет и Съвета „Нова, модерна многогодишна финансова рамка за Европейския съюз, с която ефикасно да постига резултати по своите приоритети след 2020 г.“
                  14
               .

               В предложението за новата многогодишна финансова рамка, финансирането във връзка с гражданската защита беше включено в само в една функция: Функция 5 „Сигурност и отбрана“. Специфичният клъстер е „Реакция при кризи“, дял 14, глава 2. Този клъстер включва както вътрешното, така и външното измерение на гражданската защита.

               1.3.Предложението/инициативата е във връзка с:

               ◻ ново действие

               ◻ ново действие след пилотен проект/подготвително действие
                  15

               X продължаване на съществуващо действие

               ◻ сливане или пренасочване на едно или няколко действия към друго/ново действие

               1.4.Мотиви за предложението/инициативата

               1.4.1.Изисквания, които трябва да бъдат изпълнени в краткосрочна или дългосрочна перспектива, включително подробен график за изпълнението на инициативата

               С настоящото решение се изменя финансовият пакет на съществуващо действие, за да се даде възможност за продължаване на това действие през периода на следващата многогодишна финансова рамка. Общата цел на съществуващото законодателство е да продължи да се укрепя сътрудничеството между ЕС и държавите членки и да се улесни координацията в областта на гражданската защита при превенцията, готовността и реагирането при природни и причинени от човека бедствия.

               Финансовата помощ в областта на превенцията и готовността по линия на Механизма на Съюза се изразходва в съответствие с годишната работна програма, приета от Комитета за гражданска защита. Този комитет определя изискванията и критериите за усвояване на определените средства.

               Настоящата инициатива се отнася до финансовия пакет за Механизма на Съюза в многогодишната финансова рамка за периода 2021—2027 г.  В този смисъл тя ще се прилага ежегодно от 2021 г. нататък.

               Приема се също така отделно финансово решение относно реакцията при бедствия. Поради непредвидимия характер на бедствията няма конкретни срокове за изпълнение. Всички аспекти на решението ще бъдат приведени в действие бързо и/или при възникване на необходимост.

               1.4.2.Добавена стойност от участието на Съюза (може да е в резултат от различни фактори, например ползи по отношение на координацията, правна сигурност, по-добра ефективност или взаимно допълване). За целите на тази точка „добавена стойност от участието на Съюза“ е стойността, която е резултат от намесата на ЕС и е допълнителна спрямо стойността, която би била създадена само от отделните държави членки.

               Основания за действие на равнище ЕС (ex-ante):

               Неотдавнашните извънредни ситуации и опит откроиха съществуването на някои пропуски в гражданската защита в Европа. Тези пропуски стават все по-явни в резултат от изменението на климата и увеличаването на честотата и интензивността на бедствията. Това стана особено видно по време на сезона на горските пожари през 2017 г. Ето защо предложеното преразглеждане на Решение № 1313/2013/ЕС от 23 ноември 2017 г. (предложението за rescEU)
                  16
                беше счетено за необходимо, за да се укрепи Механизмът на Съюза.

               Предложените бюджетни средства отразяват равнището на амбиция, определено в предложението на Комисията за изменение на Механизма за гражданска защита на Съюза. Допълнителният бюджет ще позволи изпълнението на следните действия:

               ·засилване на колективния капацитет на държавите членки и Съюза за реагиране при бедствия посредством създаването на специален резерв от способности за реагиране (rescEU);

               ·по-голямо (или ново) съфинансиране от ЕС за приспособяване, ремонт, транспорт и/или експлоатация на способности, които са заделени за Европейския резерв за гражданска защита;

               ·по-голям акцент върху превенцията на бедствия и подобряването на съгласуваността с други ключови политики на ЕС;

               ·създаване на мрежа за знания в областта на гражданската защита; както и

               ·засилване на сътрудничеството със съседните държави.

               Очаквана генерирана добавена стойност от ЕС (ex-post)

               Финансирането, предвидено в настоящото предложение, следва да доведе до:

               1)
                     по-малко несъответствие между нуждите на засегнато от бедствия население и наличната помощ благодарение на (вероятно) включване на повече способности в  Европейския резерв за гражданска защита и резерв от способности на равнище ЕС;

               2)
                     икономии от мащаба, произтичащи от „минимален“ резерв от способности на равнище ЕС вместо инвестиране в цялостна готовност във всички държави членки;

               3)
                     по-голяма съгласуваност и укрепване на връзките между различните области на политиката, като съществуващите инструменти на ЕС се използват по най-добрия начин;

               4)
                     повишена ефективност, особено по отношение на бързината при предоставянето на подкрепа по линия на Механизма на Съюза в отговор на бедствия, благодарение и на опростяването на административните процедури.

               1.4.3.Изводи от подобен опит в миналото

               До този момент резултатите по Механизма на Съюза във връзка с ефективността и по трите стълба (превенция/готовност/реагиране) са окуражителни. Мнението на участващите държави и основните заинтересовани страни за Механизма на Съюза е като цяло положително. Това беше общото заключение от междинната оценка на Механизма на Съюза (2014—2016 г.), която беше извършена от външен консултант и публикувана през август 2017 г.

               Друг извод от междинната оценка, както и от доклада на Европейската сметна палата
                  17
               , беше необходимостта от подобряване на рамката за наблюдение на резултатите от Механизма на Съюза. Това включва по-добра измеримост под формата на количествени показатели и базови параметри, което да спомогне за съсредоточаване в по-голяма степен върху въздействието във времето. Комисията въведе измерими показатели за крайните резултати за всички действия. Това е първата стъпка в по-дългосрочен процес, който да гарантира, че финансовата помощ по Механизма се определя в рамките на подход, който е ориентиран в по-голяма степен към резултатите.

               Друг подходящ източник, на който Комисията базира своето предложение за подобряване на сегашното функциониране на Механизма на Съюза, е Прегледът на ЕС на рисковете
                  18
               . За основа при изработването на този преглед послужиха националните оценки на риска, представени от държавите членки, въз основа на действащото законодателство.

               Комисията се основава и на опита, придобит:

               ·при извънредните ситуации, при които е използван Механизмът на Съюза,  от неговото създаване през 2001 г. насам;

               ·в резултат на проектите, финансирани в рамките на процедурите за покани за предложения, стартирани от 2013 г. насам в областта на готовността и превенцията; както и

               ·в резултат на пилотния проект, финансиран в рамките на стартираната през 2008 г. покана за предложения за засилване на сътрудничеството между държавите членки в борбата с горските пожари.

               1.4.4.Съгласуваност и евентуална синергия с други актове

               Съгласуваност с:

               –Регламент (ЕО) № 1257/96 на Съвета от 20 юни 1996 г. относно хуманитарната помощ;

               –Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност;

               –Регламент (EО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз;

               –Регламент (ЕО) № 1717/2006 на Европейския парламент и на Съвета от 15 ноември 2006 г. за установяване на Инструмент за стабилност;

               –Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза;

               –Регламент (ЕС) № 375/2014 на Европейския парламент и на Съвета от 3 април 2014 г. за създаване на Европейския доброволчески корпус за хуманитарна помощ (инициатива „Доброволци на ЕС за хуманитарна помощ“);

               –Регламент (ЕС) 2016/369 на Съвета от 15 март 2016 г. относно предоставянето на спешна подкрепа в рамките на Съюза.

               –Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

               1.5.Срок на действие и финансово отражение

               X ограничен срок на действие

               –X
                     В сила от 1.1.2021 г. до 31.12.2027 г.

               –X
                     Финансово отражение от 2021 г. до 2027 г. за бюджетните кредити за поети задължения и от 2020 г. до 2032 г. за бюджетните кредити за плащания.

               ◻ неограничен срок на действие

               –Изпълнение с период на започване на дейност от ГГГГ до ГГГГ,

               –последван от функциониране с пълен капацитет.

               1.6.Предвидени методи на управление
                  19

               X Пряко управление от Комисията

               –X посредством нейните отдели, включително от нейния персонал в делегациите на Съюза;

               –◻
                     от изпълнителните агенции

               ◻ Споделено управление с държавите членки

               X Непряко управление чрез делегиране на задачи по изпълнението на бюджета на:

               –◻ трети държави или на органите, определени от тях;

               –X международни организации и техните агенции (да се уточни);

               –◻ ЕИБ и Европейския инвестиционен фонд;

               –◻ органите, посочени в членове 70 и 71 от Финансовия регламент;

               –◻ публичноправни органи;

               –◻ частноправни органи със задължение за обществена услуга, доколкото предоставят подходящи финансови гаранции;

               –◻ частноправни органи в държава членка, на които е възложено осъществяването на публично-частно партньорство и които предоставят подходящи финансови гаранции;

               –◻ лица, на които е възложено изпълнението на специфични дейности в областта на ОВППС съгласно дял V от ДЕС и които са посочени в съответния основен акт.

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               Дейностите и мерките, за които се отпуска финансова помощ съгласно настоящите решения, се подлагат на редовен мониторинг.

               Комисията следва да извърши оценка на Механизма на Съюза в съответствие с член 34 от Решение № 1313/2013/ЕС.

               2.2.Системи за управление и контрол

               2.2.1.Обосновка на предложените начини за управление, механизми за финансиране на изпълнението, начини за плащане и стратегия за контрол

               Финансовата помощ в областта на превенцията и готовността по линия на Механизма на Съюза се изразходва в съответствие с годишната работна програма, приета от Комитета за гражданска защита. Комисията редовно информира Комитета относно изпълнението на работната програма. Приема се също така отделно финансово решение относно реакцията при бедствия.

               Въз основа на поуките, извлечени от изпълнението на Механизма на Съюза в миналото, Комисията не предвижда съществени промени в мерките за управление, които са в сила понастоящем.

               2.2.2.Информация относно установените рискове и системите за вътрешен контрол, създадени с цел намаляването им

               Прилага се съществуващата система за вътрешен контрол на Европейската комисия, за да се гарантира, че средствата, отпуснати по линия на Механизма на Съюза, се използват по подходящ начин и в съответствие с приложимото законодателство.

               Настоящата система е организирана, както следва:

               1. Екипът за вътрешен контрол в рамките на водещата служба (генерална дирекция „Европейска гражданска защита и европейски операции за хуманитарна помощ“) следи за спазването на приложимите административни процедури и действащото законодателство в областта на гражданската защита. За тази цел се ползва рамката за вътрешен контрол на Комисията.

               2. В годишния одитен план на  ГД „Европейска гражданска защита и европейски операции за хуманитарна помощ“ са включени редовни одити от външни одитори на безвъзмездните средства и договорите, финансирани от бюджета за гражданска защита.

               3. Цялостна оценка на дейностите от външни оценители.

               Извършваните действия могат да бъдат одитирани от Европейската служба за борба с измамите (OLAF) и Сметната палата.

               Що се отнася до надзора и контрола, за изпълнението на Механизма на Съюза при непряко управление ще се прилага богатият опит, придобит при прилагане на инструмента за хуманитарна помощ, с необходимите промени.

               2.2.3.Оценка и обосновка на разходната ефективност на проверките (съотношение „разходи за контрол ÷ стойност на съответните управлявани фондове“) и оценка на очакваната степен на риска от грешки (при плащане и при приключване)

               Очакваните разходи за стратегията за контрол на  ГД „Европейска гражданска защита и европейски операции за хуманитарна помощ“ представляват 1,1 % от бюджета за 2017 г. при режим на непряко управление и 0,6 % от бюджета за 2017 г. при режим на пряко управление. Основните елементи на този показател са:

               –общите разходи за персонал за експерти на ГД „Европейска гражданска защита и европейски операции за хуманитарна помощ“ в тази област плюс разходите на финансовите и оперативните отдели, умножени по прогнозирания период от време (50 %), посветен на дейности, свързани с гарантиране на качеството, контрол и мониторинг;

               –общите ресурси в сектора за външен одит на ГД „Европейска гражданска защита и европейски операции за хуманитарна помощ“, посветени на одит и проверки.

               Като се имат предвид ниските разходи за тези проверки и свързаните с тях количествено измерими (корекции и възстановявания) и количествено неизмерими (възпиращ ефект и ефект на гарантиране на качеството в резултат на проверките) ползи, Комисията може да заключи, че количествено измеримите и количествено неизмеримите ползи от проверките са много по-големи от ограничените разходи за тях.

               По отношение на субектите, на които е поверено изпълнението на финансирането от ЕС при режим на непряко управление, Комисията осигурява до 7 % от техните преки допустими разходи, за да се гарантира надзор и управление на финансирането от ЕС.

               Това се потвърждава от факта, че многогодишният процент на остатъчна грешка, докладван от Комисията през 2017 г. за нейната структура за хуманитарна помощ и гражданска защита, е 1,08 %.

               2.3.Мерки за предотвратяване на измами и нередности

               Стратегията на  ГД „Европейска гражданска защита и европейски операции за хуманитарна помощ“ за борба с измамите е в съответствие със стратегията на Комисията за борба с измамите  и се използва, за да се гарантира, че:

               –вътрешните проверки на ГД „Европейска гражданска защита и европейски операции за хуманитарна помощ“, свързани с борбата с измамите, са напълно съобразени със стратегията на Комисията за борба с измамите;

               –подходът на  ГД „Европейска гражданска защита и европейски операции за хуманитарна помощ“ за управление на риска от измами е пригоден за установяване на областите с риск от измами и на подходяща реакция.

               Системите, използвани за оползотворяване на средствата на ЕС в трети държави, предоставят възможност за извличане на съответните данни, така че тези данни да могат да се използват при управлението на риска от измами (напр. за установяване на двойно финансиране);

               При необходимост може да бъдат създадени групи за връзка и подходящи ИТ инструменти, чието предназначение ще бъде да анализират случаи на измами, свързани със сектора.

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

               3.1.Функция от многогодишната финансова рамка и предложени нови разходни бюджетни редове

                        Функция от многогодишната финансова рамка

                        Бюджетен ред

                        Вид наразхода

                        Вноска

                        Номер и наименование

                        Многогод./едногод.
                           20

                        от държави от ЕАСТ
                           21

                        от държави кандидатки
                           22

                        от трети държави
                           23

                        по смисъла на член [21, параграф 2, буква д)] от Финансовия регламент

                        5

                        14 02 01 — Механизъм за гражданска защита на Съюза: Превенция и готовност

                        Многогод.

                        ДА

                        ДА

                        ДА

                        НЕ

                        5

                        14 02 02 — Механизъм за гражданска защита на Съюза

                           Многогод.

                        ДА

                        ДА

                        ДА

                        НЕ

               3.2.Очаквано отражение върху разходите

               3.2.1.Обобщение на очакваното отражение върху разходите
                  24

               млн. EUR (до 3-тия знак след десетичната запетая)

                        Функция от многогодишната финансова
                        рамка

                        5

                        Сигурност и отбрана

                        2021

                        2022

                        2023

                        2024

                        2025

                        2026

                        2027

                        След 2027 г.

                        ОБЩО

                        14 02 01 Механизъм за гражданска защита на Съюза: Превенция и готовност

                        Поети задължения

                        1

                        165 464

                        169 794

                        173 189

                        176 653

                        180 186

                        183 790

                        187 368

                        1 236 446

                        Плащания

                        2

                        50 000

                        92 272

                        138 419

                        164 867

                        169 103

                        172 994

                        176 793

                        271 998

                        1 236 446

                        14 02 02 Механизъм за гражданска защита на Съюза

                        Поети задължения

                        3

                        22 000

                        22 440

                        22 889

                        23 347

                        23 814

                        24 290

                        24 776

                        163 554

                        Плащания

                        4

                        8 965

                        17 000

                        19 455

                        19 845

                        21 432

                        21 861

                        22 298

                        32 698

                        163 554

                        ОБЩО бюджетни кредити за финансовия пакет на програмата

                        Поети задължения

                        =1+3

                        187 464

                        192 234

                        196 078

                        200 000

                        204 000

                        208 080

                        212 144

                        1 400 000

                        Плащания

                        =2+4

                        58 965

                        109 272

                        157 874

                        184 712

                        190 535

                        194 855

                        199 091

                        304 696

                        1 400 000

                        Функция от многогодишната финансова
                        рамка

                        7

                        „Административни разходи“

               млн. EUR (до 3-тия знак след десетичната запетая)

                        2021

                        2022

                        2023

                        2024

                        2025

                        2026

                        2027

                        След 2027 г.

                        ОБЩО

                        Човешки ресурси

                        21 448

                        21 665

                        21 882

                        22 099

                        22 099

                        22 099

                        22 099

                        153 391

                        Други административни разходи

                        1 098

                        1 107

                        1 115

                        1 124

                        1 124

                        1 124

                        1 124

                        7 817

                        ОБЩО бюджетни кредити за ФУНКЦИЯ 7 от многогодишната финансова рамка

                        22 546

                        22 772

                        22 997

                        23 223

                        23 223

                        23 223

                        23 223

                        161 208

               млн. EUR (до 3-тия знак след десетичната запетая)

                        2021

                        2022

                        2023

                        2024

                        2025

                        2026

                        2027

                        След 2027 г.

                        ОБЩО

                        ОБЩО бюджетни кредити
                        по всички ФУНКЦИИ
                        от многогодишната финансова рамка

                        Поети задължения

                        210 010

                        215 006

                        219 075

                        223 223

                        227 223

                        231 303

                        235 367

                        1 561 208

                        Плащания

                        81 511

                        132 044

                        180 871

                        207 935

                        213 758

                        218 078

                        222 314

                        304 696

                        1 561 208

               3.2.2.Резюме на очаквано отражение върху бюджетните кредити за административни разходи

               –◻ Предложението/инициативата не налага използване на бюджетни кредити за административни разходи

               –X
                     Предложението/инициативата налага използване на бюджетни кредити за административни разходи съгласно обяснението по-долу:

               млн. EUR (до 3-тия знак след десетичната запетая)

                        Година

                        2021

                        2022

                        2023

                        2024

                        2025

                        2026

                        2027

                        ОБЩО

                        ФУНКЦИЯ 7
                        от многогодишната финансова рамка

                        Човешки ресурси

                        21 448

                        21 665

                        21 882

                        22 099

                        22 099

                        22 099

                        22 099

                        153 391

                        Други административни разходи

                        1 098

                        1 107

                        1 115

                        1 124

                        1 124

                        1 124

                        1 124

                        7 817

                        Междинен сбор за ФУНКЦИЯ 7
                        от многогодишната финансова рамка

                        22 546

                        22 772

                        22 997

                        23 223

                        23 223

                        23 223

                        23 223

                        161 208

                        Извън ФУНКЦИЯ 7
                           25

                        от многогодишната финансова рамка

                        Човешки ресурси

                        Други разходи
                        с административен характер

                        Междинен сбор
                        извън ФУНКЦИЯ 7
                        от многогодишната финансова рамка

                        ОБЩО

                        22 546

                        22 772

                        22 997

                        23 223

                        23 223

                        23 223

                        23 223

                        161 208

               Бюджетните кредити, необходими за човешки ресурси и други административни разходи, ще бъдат покрити от бюджетни кредити на ГД, които вече са определени за управлението на действието и/или които са преразпределени в рамките на ГД, при необходимост заедно с всички допълнително отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения.

               3.2.2.1.Очаквани нужди от човешки ресурси

               –◻ Предложението/инициативата не налага използване на човешки ресурси

               –X
                     Предложението/инициативата налага използване на човешки ресурси съгласно обяснението по-долу:

               Разчетните данни се посочват в еквиваленти на пълно работно време (ЕПРВ)

                        Година

                        2021

                        2022

                        2023

                        2024

                        2025

                        2026

                        2027

                        • Длъжности в щатното разписание (длъжностни лица и срочно наети служители)

                        Централа и представителства на Комисията

                         102

                        103

                        104

                        105

                        105

                         105

                        105

                        Делегации

                        Научни изследвания

                        • Външен персонал (в еквивалент на пълно работно време, ЕПРВ) — ДНП, МП, КНЕ, ПНА и МЕД
                           26

                        Функция 7

                        Финансирани от ФУНКЦИЯ 7 от многогодишната финансова рамка

                        - в централата

                        91

                        92

                        93

                        94

                        94

                        94

                        94

                        - в делегациите

                        Финансирани от финансовия пакет на програмата
                           27

                        - в централата

                        - в делегациите

                        Научни изследвания

                        Други бюджетни редове (да се посочат)

                        ОБЩО

                        193

                        195

                        197

                        199

                        199

                        199

                        199

               Нуждите от човешки ресурси ще бъдат покрити от персонала на ГД, на който вече е възложено управлението на действието и/или който е преразпределен в рамките на ГД, при необходимост заедно с всички допълнително отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения.

               Описание на задачите, които трябва да се изпълнят:

                        Длъжностни лица и временно наети служители

                        Тази таблица представя примерни стойности на общите нужди от персонал за целия период 2021—2027 г. Базовата стойност, на основата на която е поискан допълнителен персонал, е 189 ЕПРВ (т.е. служители, работещи в областта на гражданската защита, считано от 31 декември 2020 г.). Тази цифра вече включва персонала, поискан през 2017 г. в подкрепа на предложението на Комисията за укрепване на Механизма за гражданска защита на Съюза (предложението за rescEU).

                        Общият брой на допълнителния персонал, поискан за периода 2021—2027 г., е 10 ЕПРВ. Това искане се обосновава с факта, че оформящия се компромис относно преразглеждането на Механизма за гражданска защита на Съюза ще доведе до създаването на система, чието създаване и управление ще бъде много по-сложно в сравнение с предложението, внесено от Комисията през ноември 2017 г. Това се дължи на по-голямата административна сложност, която Съветът се съгласи да въведе, а именно съвместното разработване на активи, съфинансирани от Комисията. Освен това някои от елементите, които Комисията първоначално предложи като част от законодателното предложение, сега ще трябва да бъдат определени с актове за изпълнение, като например капацитетът, който резервът rescEU ще включва (например капацитет за борба с пожарите от въздуха, екип за спешна медицинска помощ), както и начинът за оперативното му управление (като например определяне на процедурата за вземане на решения за разполагането на капацитет).

                        Като цяло за поемане на тези задачи ще се търсят юридически профили, включително експерти по обществени поръчки, и междуинституционални профили. Искането за допълнителен персонал е разсрочено във времето в рамките на следващата многогодишна финансова рамка, за да може този повтарящ се процес да се използва за различни видове нов капацитет, като същевременно се запазва персонал за управление на съществуващия капацитет.

                        Следователно първо ще бъде необходим допълнителен персонал за изготвянето на актовете за изпълнение и за проследяване на законодателния процес за определяне на вида на капацитета, който ще бъде включен в rescEU (напр. Капацитет за борба с пожарите от въздуха, спешни медицински екипи, капацитет за справяне с химически, биологични, радиологични и ядрени рискове), и след това да изготвят условията за използване.

                        Налице е общо политическо съгласие, че първият акт за изпълнение за определяне на капацитета на rescEU ще бъде съсредоточен върху въздушния капацитет за борба с пожарите. След като бъдат приети актовете за изпълнение за въздушния капацитет за борба с пожарите, ще започне фазата на разработване на капацитета на rescEU за борба с пожарите. Както е посочено по-горе, това вероятно ще бъде сложен процес, като се има предвид, че няколко държави членки могат да участват в разработването на даден капацитет чрез споразумение за съвместно възлагане на обществени поръчки, за разлика от първоначалното предложение на Комисията за опростяване на съфинансирането и оправомощаване на Комисията да придобива или да наема свои собствени активи. Изработването и управлението на съвместни договори за обществени поръчки ще създаде допълнителни усложнения, които първоначално не бяха предвидени.

                        Този процес (определяне на способностите и условията на използване, изграждането на капацитета, използване на капацитета и т.н.) ще трябва да бъде повтарян за други видове капацитет, като например капацитет за спешна медицинска помощ или капацитет за справяне с химически, биологични, радиологични и ядрени рискове. Това се дължи на факта, че оформящият се компромис дава възможност за много по-широка гама  капацитет да бъде включена в резерва rescEU, за разлика от първоначалното предложение на Комисията, в което бяха изброени само четири вида капацитет. Ето защо през периода на многогодишната финансова рамка ще бъде необходим допълнителен персонал, за да може да се отговори на тези възникващи нужди, като същевременно продължи управлението на създадения капацитет на rescEU. Ще бъде необходим персонал с подходящ опит в ключови области на гражданската защита с цел да се окаже подкрепа на разработването на друг вид капацитет.

                        Външен персонал

                        За поемане на горепосочените роли ще се търси и  външен персонал.

                        Освен това външният персонал може също така да осигури експертен опит по някои технически въпроси, свързани с разработването на способностите.

               3.2.3.Участие на трети страни във финансирането

               Предложението/инициативата:

               –◻
                     не предвижда съфинансиране от трети страни

               –X
                     предвижда съфинансиране от трети страни

               На този етап не е възможно да се изчислят финансовите вноски от трети страни
                  28
               , тъй като сумите все още не са определени.

               3.3.Очаквано отражение върху приходите

               –X
                     Предложението/инициативата няма финансово отражение върху приходите.

               –◻ Предложението/инициативата има следното финансово отражение:

               –◻
                     върху собствените ресурси

               –◻
                      върху разните приходи

               Моля, посочете дали приходите са записани по разходни бюджетни редове. ◻

               млн. EUR (до 3-тия знак след десетичната запетая)

                        Приходен бюджетен ред:

                        Отражение на предложението/инициативата
                           29

                        2021

                        2022

                        2023

                        2024

                        2025

                        2026

                        2027

                        Статия …………

                     (1)

                        Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза (ОВ L 347, 20.12.2013 г., стр. 924).

                     (2)

                        COM(2018)321 final.

                     (3)

                        COM(2017)772 final.

                     (4)

                        Съобщението е озаглавено „Съвременен бюджет за Съюз, който закриля, предоставя възможности и защитава“.

                     (5)

                        COM(2018) 321 final, стр. 29.

                     (6)

                        COM(2017)772 final.

                     (7)

                        ОВ C [...],[...] г., стр. [...].

                     (8)

                        ОВ C [...],[...] г., стр. [...].

                     (9)

                        Предложение за решение на Европейския парламент и на Съвета за изменение на Решение № 1313/2013/ЕС относно Механизъм за гражданска защита на Съюза от 23 ноември 2017 г., COM(2017) 772 final

                     (10)

                        Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза (ОВ L 347, 20.12.2013 г., стр. 924).

                     (11)

                        COM(2018)321 final.

                     (12)

                        Към момента на възможното приемане на настоящото предложение, предложеното преразглеждане на Решение № 1313/2013/ЕС от 23 ноември 2017 г. (предложението за rescEU), с което се добавя нова разпоредба относно видимостта (член 20а), би трябвало вече да е в сила (влизането в сила е предвидено за 21 март 2019 г.). Като се има предвид, че е необходимо формулировките във всички нови предложения по новата многогодишна финансова рамка да бъдат съобразени с насоките на Генералния секретариат (ARES (2018) 4555072), член 20а се изменя, за да спази вътрешните правила по този въпрос.

                     (13)

                        Към момента на възможното приемане на настоящото предложение предложеното преразглеждане на Решение № 1313/2013/ЕС от 23 ноември 2017 г. (предложението за rescEU) би трябвало вече да е в сила (влизането в сила е предвидено за 21 март 2019 г.). Следователно изменението, представено в настоящия документ, се основава на член 30 във вида, записан в преразгледаното Решение № 1313/2013/ЕС.

                     (14)

                        COM(2018)98 final.

                     (15)

                        Съгласно член 58, параграф 2, буква а) или б) от Финансовия регламент.

                     (16)

                        COM(2017)772 final.

                     (17)

                        Европейска сметна палата, „Механизъм за гражданска защита на Съюза: координацията на действията за реагиране при бедствия извън ЕС като цяло е била ефективна“, Специален доклад № 33/2016;

                     (18)

                        Работен документ на службите на Комисията „Overview of Natural and Man-made Disaster Risks the European Union may face“ (Преглед на природните и предизвиканите от човека рискове от бедствия, с които Европейският съюз може да се сблъска), SWD(2017)176 final, 23.5.2017 г.

                     (19)

                        На уебсайта BudgWeb е представена подробна информация за методите на управление и препратки към Финансовия регламент:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (20)

                        Многогод. = многогодишни бюджетни кредити / едногод. = едногодишни бюджетни кредити.

                     (21)

                        ЕАСТ: Европейска асоциация за свободна търговия. Държави от ЕАСТ, които са част от ЕИП, могат да се присъединят към Механизма за гражданска защита на Съюза като „участващи държави“ в съответствие с член 28, параграф 1, буква а) от Решение № 1313/2013/ЕС.

                     (22)

                        Държави кандидатки и, ако е приложимо, потенциални кандидатки от Западните Балкани. Тези държави могат да се присъединят към Механизма за гражданска защита на Съюза като „участващи държави“ в съответствие с член 28, параграф 1, буква б) от Решение № 1313/2013/ЕС.

                     (23)

                        За целите на настоящата таблица позоваването на трети държави следва да се разбира като „други европейски държави“, които все още не са част от Механизма за гражданска защита на Съюза, но които може в бъдеще да се присъединят в съответствие с член 28, параграф 1, буква а) от Решение № 1313/2013/ЕС. Не се очакват вноски от трети държави, различни от посочените по-горе.

                     (24)

                        „Общата сума може да не съвпада напълно поради закръгляване“.

                     (25)

                        Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непреки научни изследвания, преки научни изследвания.

                     (26)

                        ДНП = договорно нает персонал; МП = местен персонал; КНЕ = командирован национален експерт; ПНА = персонал, нает чрез агенции за временна заетост; МЕД = младши експерт в делегация.

                     (27)

                        Подтаван за външния персонал, покрит с бюджетните кредити за оперативни разходи (предишни редове „BA“).

                     (28)

                        Финансовото участие на трети страни се отнасят до вноски от „държавите, участващи в Механизма за гражданска защита на Съюза“, както е посочено в таблица 3.1 (по-горе), и в съответствие с разясненията, представени в бележки под линия 21, 22 и 23.

                     (29)

                        Що се отнася до традиционните собствени ресурси (мита, налози върху захарта), посочените суми трябва да бъдат нетни, т.е. брутни суми, от които са приспаднати 20 % за разходи по събирането.


               ЕВРОПЕЙСКА КОМИСИЯ
            Брюксел, 30.4.2019
            COM(2019) 207 final
            2019/0100(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комитета за сътрудничество, създаден със Споразумението за сътрудничество и митнически съюз между Европейската икономическа общност и Република Сан Марино, по отношение на приложимите разпоредби за биологичното производство и етикетирането на биологични продукти, както и условията за внос на биологични продукти

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за определяне на позицията, която трябва да се заеме от името на Съюза в Комитета за сътрудничество ЕС — Сан Марино във връзка с предвиденото приемане, съгласно Споразумението за сътрудничество и митнически съюз между ЕС и Сан Марино, на решение относно приложимите разпоредби за биологичното производство, етикетирането на биологични продукти и условията за внос на биологични продукти.

               2.Контекст на предложението

               2.1.Споразумението за сътрудничество и митнически съюз между Европейската икономическа общност и Република Сан Марино

               Споразумението за сътрудничество и митнически съюз между Европейската икономическа общност и Република Сан Марино („Споразумението“) има за цел да се създаде митнически съюз между двете страни и да се насърчава всеобхватното сътрудничество между тях с цел да се допринесе за социалното и икономическото развитие на Сан Марино и да се укрепят отношенията между страните. Споразумението влезе в сила на 1 април 2002 г.

               2.2.Комитетът за сътрудничество ЕС–Сан Марино

               Комитетът за сътрудничество ЕС — Сан Марино е натоварен с администрирането на Споразумението и гарантирането на правилното му прилагане. Той се състои от представители на Комисията, подпомагани от делегати на държавите членки, и представители на Сан Марино. Решенията се вземат по общо съгласие. Постът на председателя се заема от представител на Комисията от 1 януари до 30 юни всяка година и от представител на Република Сан Марино — през втората половина на годината.

               2.3.Предвиден акт на Комитета за сътрудничество ЕС — Сан Марино

               На следващото си заседание Комитетът за сътрудничество ЕС — Сан Марино трябва да приеме решение относно приложимите разпоредби за биологичното производство, етикетирането на биологични продукти и условията за внос на биологични продукти („предвиденият акт“).

               В съответствие със своя процедурен правилник Комитетът за сътрудничество възнамерява да използва възможността за писмена процедура съгласно член 6 от приложение I към Решение „Омнибус“ (Решение № 1/2010 на Комитета за сътрудничество ЕС — Сан Марино от 29 март 2010 г.
                  1
               ).

               Целта на предвидения акт е между страните по споразумението да бъдат определени приложимите разпоредби на ЕС в областта на биологичното производство, етикетирането на биологични продукти и условията за внос на биологични продукти.

               Изясняването ще позволи на Сан Марино да прилага достиженията на правото на ЕС правилно и да възобнови търговията с биологични продукти с ЕС. Това ще позволи също на ЕС да добави Сан Марино към електронната интегрирана компютризирана ветеринарна система (TRACES). От октомври 2017 г. насам съгласно Регламент (ЕО) № 2016/1842 издаването и заверяването на електронен сертификат за инспекция (изискван за освобождаването на вносните стоки за свободно обращение в Съюза) е възможно единствено чрез TRACES. Преди това сертификатът се издаваше само на хартиен носител.

               Предвиденият акт ще позволи също така на органите на Сан Марино да вземат решения в областта, предмет на акта, и да изпращат съобщения, когато съответните разпоредби се отнасят до решения или съобщения на държави — членки на ЕС.

               3.Позиция, която трябва да се заеме от името на Съюза

               Споразумението между ЕС и Сан Марино изисква от Сан Марино да прилага тези части от достиженията на правото на ЕС, които са обхванати от Споразумението, както се прилагат в ЕС и когато е необходимо за правилното функциониране на Споразумението. В него се предвижда, че приложимите разпоредби, включително правилата за качество, се определят по-подробно от Комитета за сътрудничество. За да се гарантира правната сигурност и да се подпомогне правилното функциониране на митническия съюз, създаден със Споразумението, сега е необходимо да се уточнят приложимите достижения на правото на ЕС в областта на биологичното производство, етикетирането на биологични продукти и условията за внос на биологични продукти. Настоящият проект на решение на Комитета за сътрудничество ЕС — Сан Марино предоставя това пояснение.

                  Приложимите части от достиженията на правото на ЕС (с измененията и поправките) включват:

               –Регламент (ЕО) № 834/2007
                  2
                на Съвета относно биологичното производство и етикетирането на биологични продукти;

               –Регламент (ЕО) № 889/2008 на Комисията
                  3
                за определяне на подробни правила за прилагането на Регламент (ЕО) № 834/2007 на Съвета; както и

               –Регламент (ЕО) № 1235/2008 на Комисията
                  4
                за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави.

               Пояснението, посредством решение на Комитета за сътрудничество, ще позволи на Сан Марино да прилага достиженията на правото на ЕС правилно и да възобнови търговията на биологични продукти с ЕС и ще даде възможност на ЕС да добави Сан Марино към TRACES, електронната интегрирана компютризирана ветеринарна система (вж. раздел 2.3).

               Споразумението между ЕС и Сан Марино има за цел да насърчи всеобхватно сътрудничество между договарящите се страни, да укрепи отношенията между тях и да допринесе за социалното и икономическото развитие на Сан Марино. Поясняването на правилата, които трябва да се прилагат към биологичните продукти, ще даде възможност на Сан Марино да търгува с тези продукти и по този начин ще засили специалните отношения на ЕС с него, както е предвидено в член 8 от Договора за Европейския съюз и Декларация № 3 относно посочената разпоредба.

               Предложението е в съответствие с принципа на субсидиарност, тъй като неговата цел е да поясни приложимостта на правилата относно сектора за биологично селско стопанство, установени на равнище ЕС, в държава извън ЕС. Това не може да се постигне от държавите членки поотделно.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

                Понятието „актове с правно действие“ включва актове с правно действие по силата на нормите на международното право, уреждащи съответния орган, и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  5
               .

               4.1.2.Приложение в конкретния случай

               Комитетът за сътрудничество ЕС — Сан Марино е орган, създаден със споразумение, а именно Споразумението за сътрудничество и митнически съюз между Европейската икономическа общност и Република Сан Марино.

               Актът, който Комитетът за сътрудничество има за задача да приеме, е акт с правно действие.

               Правното действие на предвидения акт е описано по-надолу.

               Споразумението между ЕС и Сан Марино изисква от Сан Марино да прилага тези части от достиженията на правото на ЕС, които са обхванати от Споразумението, както се прилагат в ЕС и когато е необходимо за правилното функциониране на Споразумението.

               В него се предвижда, че приложимите разпоредби, включително относно правилата за качество, се определят по-подробно от Комитета за сътрудничество. За да се гарантира правната сигурност и да се подпомогне правилното функциониране на митническия съюз, създаден със Споразумението, сега е необходимо да се уточнят приложимите достижения на правото на ЕС в областта на биологичното производство, етикетирането на биологични продукти и условията за внос на биологични продукти. Настоящият проект на решение на Комитета за сътрудничество предоставя това пояснение.

               Изясняването ще позволи на Сан Марино да прилага достиженията на правото на ЕС правилно и да възобнови търговията с биологични продукти с ЕС. Това ще позволи също на ЕС да добави Сан Марино към електронната интегрирана компютризирана ветеринарна система (TRACES).

               От октомври 2017 г. насам съгласно Регламент (ЕО) № 2016/1842 издаването и заверяването на електронен сертификат за инспекция (изискван за освобождаването на вносните стоки за свободно обращение в Съюза) е възможно единствено чрез TRACES. Преди това сертификатът се издаваше само на хартиен носител.

               Предвиденият акт ще позволи на органите на Сан Марино да вземат решения в областта предмет на акта и да изпращат съобщения, когато съответните разпоредби се отнасят до решения или съобщения на държави членки на ЕС.

               Предвиденият акт не допълва, нито изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани със селското стопанство.

               Регламентите, които са предмет на предвидения акт (Регламент (ЕО) № 834/2007 на Съвета и Регламенти (ЕО) № 889/2008 и 1235/2008 на Комисията) се основават на член 43 от ДФЕС (предишен член 37 от Договора за ЕО).

               Поради това материалноправното основание за предложеното решение е член 43 от ДФЕС.

               4.3.Заключение

               Правното основание за предложеното решение следва да бъде член 43 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като решението на Комитета за сътрудничество ЕС — Сан Марино ще има правното действие, посочено в точка 4.1.2., е целесъобразно то да се публикува в Официален вестник на Европейския съюз след приемането му.

               2019/0100 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Комитета за сътрудничество, създаден със Споразумението за сътрудничество и митнически съюз между Европейската икономическа общност и Република Сан Марино, по отношение на приложимите разпоредби за биологичното производство и етикетирането на биологични продукти, както и условията за внос на биологични продукти

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за сътрудничество и митнически съюз между Европейската икономическа общност и Република Сан Марино
                  6
               („Споразумението“) беше сключено от Съюза с Решение 2002/245/ЕО
                  7
                на Съвета и влезе в сила на 1 април 2002 г.

               (2)Съгласно член 7, параграф 2 от Споразумението Комитетът за сътрудничество трябва да определи по-подробно разпоредбите относно качеството.

               (3)Комитетът за сътрудничество трябва да приеме решение относно приложимите в рамките на Споразумението разпоредби от законодателството на Съюза в областта на биологичното производство и етикетирането на биологични продукти, и условията за внос на биологични продукти.

               (4)Целесъобразно е да се определи позицията, която да се заеме от името на Съюза в рамките на Комитета за сътрудничество, тъй като по-подробното определяне на приложимите разпоредби от законодателството на Съюза ще повиши правната сигурност между страните по Споразумението и ще подпомогне правилното функциониране на митническия съюз между ЕС и Сан Марино.

               (5)Поради това е необходимо да се поясни кое е приложимото законодателство на Съюза в областта на биологичното производство и етикетирането на биологични продукти, което включва Регламент (ЕО) № 834/2007
                  8
                на Съвета и Регламенти (ЕО) № 889/2008
                  9
                и 1235/2008
                  10
                на Комисията. Освен това е целесъобразно да се определят необходимите правила за внос на биологични продукти, както и процедурата, която трябва да бъде следвана в случай, че се приеме ново законодателство на ЕС относно биологичното производство и етикетирането на биологични продукти, засягащо позоваванията на приложимите разпоредби и правила,

               ПРИЕ НАСТОЯЩОТО РЕШЕНИЕ:

               Член 1

               Позицията на Европейския съюз, която трябва да се заеме в рамките на Комитета за сътрудничество, създаден по силата на Споразумението за сътрудничество и митнически съюз между Европейската икономическа общност и Република Сан Марино, се основава на проекта за акт на Комитета за сътрудничество, приложен към настоящото решение.

               Незначителни промени в проекта за акт могат да бъдат договорени от представителите на Съюза в Комитета за сътрудничество, без да е необходимо допълнително решение на Съвета.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        ОВ L 156, 23.6.2010 г., стр. 13.

                     (2)

                        Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 20.7.2007 г., стр. 1).

                     (3)

                        Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).

                     (4)

                        Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).

                     (5)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (6)

                        ОВ L 84, 28.3.2002 г., стр. 43.

                     (7)

                        Решение 2002/245/EО на Съвета от 28 февруари 2002 г. относно сключването на Споразумение за сътрудничество и митнически съюз между Европейската икономическа общност и Република Сан Марино и на Протокола към него вследствие на разширяването, което влезе в сила на 1 януари 1995 г. (OВ L 84, 28.3.2002 г., стр. 41).

                     (8)

                        Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 20.7.2007 г., стр. 1).

                     (9)

                        Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).

                     (10)

                        Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).

    ---documentbreak---

               ЕВРОПЕЙСКА КОМИСИЯ
            Брюксел, 30.4.2019
            COM(2019) 207 final
            ПРИЛОЖЕНИЕ
            към
            предложението за решение на Съвета
            относно позицията, която трябва да се заеме от името на Европейския съюз в рамките на Комитета за сътрудничество, създаден със Споразумението за сътрудничество и митнически съюз между Европейската икономическа общност и Република Сан Марино, по отношение на приложимите разпоредби за биологичното производство и етикетирането на биологични продукти, както и условията за внос на биологични продукти

               ПРИЛОЖЕНИЕ

               Проект на

               РЕШЕНИЕ № …/2018 НА КОМИТЕТА ЗА СЪТРУДНИЧЕСТВО ЕС—САН МАРИНО

               от XX YY 2018 г.

               относно приложимите разпоредби за биологичното производство и етикетирането на биологични продукти, както и правилата за внос на биологични продукти, приети съгласно Споразумението за сътрудничество и митнически съюз между Европейската икономическа общност и Република Сан Марино

               КОМИТЕТЪТ ЗА СЪТРУДНИЧЕСТВО ЕС—САН МАРИНО,

               като взе предвид Споразумението за сътрудничество и митнически съюз между Европейската икономическа общност и Република Сан Марино
                  1
               , и по-специално член 7, параграф 2, член 8, параграф 3, буква в) и член 23, параграф 1 от него,

               като има предвид, че:

               (1)
                     В член 6, параграф 4 от Споразумението за сътрудничество и митнически съюз между Европейската икономическа общност и Република Сан Марино („Споразумението“) се предвижда, че във връзка с търговията със селскостопански продукти между Съюза и Република Сан Марино Република Сан Марино се задължава да приеме законодателството на Съюза в областта на качеството, когато това е необходимо за правилното функциониране на Споразумението.

               (2)
                     Съгласно член 7, параграф 1, пето тире от Споразумението по отношение на държави, които не са членки на Съюза („трети държави“), Република Сан Марино трябва да прилага законодателството на Съюза в областта на качеството, когато това е необходимо за правилното функциониране на Споразумението.

               (3)
                     За да се избегнат пречки пред свободното движение на стоки и да се осигури правилното функциониране на митническия съюз, създаден със Споразумението, е целесъобразно да се определят по-подробно разпоредбите на законодателството на Съюза в областта на качеството, приложими за биологичното производство и етикетирането на биологични продукти.

               (4)
                     За да се осигури съответствие със законодателството на Съюза по отношение на вноса на биологични продукти от трети държави в Република Сан Марино, е необходимо да се установят съответните правила, които да се прилагат от нейните национални органи.

               (5)
                     За да се осигури съответствие със законодателството на Съюза по отношение на биологични продукти, приготвени или произведени в Република Сан Марино, следва също да се въведат съответни правила.

               (6)
                     Необходимо е също така да се предвиди процедура, която да бъде следвана в случай на приемане на ново законодателство на ЕС относно биологичното производство и етикетирането на биологични продукти, засягащо позоваванията на разпоредбите и правилата, посочени в настоящото решение,

                  ПРИЕ НАСТОЯЩОТО РЕШЕНИЕ:

               Член 1

               Приложимите разпоредби от законодателството на Съюза в областта на биологичното производство и етикетирането на биологични продукти са изброени в приложение А.

               Член 2

               Правилата, необходими за гарантиране на съответствието със законодателството на Съюза, посочено в член 1, по отношение на вноса на биологични продукти от трети държави в Република Сан Марино, са определени в приложение Б.

               Член 3

               Правилата, необходими за гарантиране на съответствието със законодателството на Съюза, посочено в член 1, по отношение на биологични продукти, приготвени или произведени в Република Сан Марино, са определени в приложение В.

               Член 4

               Изменения на приложения А, Б и В, както и други практически договорености, необходими за прилагане на законодателството, посочено в тези приложения, се договарят от службите на Европейската комисия и органите на Република Сан Марино.

               Член 5

               Настоящото решение влиза в сила в деня на приемането му.

               Съставено в Брюксел на XX YYY 2018 година.

                  За Комитета за сътрудничество

                  Председател

               ПРИЛОЖЕНИЕ А

               СПИСЪК НА ПРИЛОЖИМИТЕ РАЗПОРЕДБИ ОТНОСНО БИОЛОГИЧНОТО ПРОИЗВОДСТВО И ЕТИКЕТИРАНЕТО НА БИОЛОГИЧНИ ПРОДУКТИ

               Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 20.7.2007 г., стр. 1), изменен с:

               -
                     Регламент (ЕО) № 967/2008 на Съвета от 29 септември 2008 г. (ОВ L 264, 3.10.2008 г., стр. 1),

               -
                     Регламент (ЕС) № 517/2013 на Съвета от 13 май 2013 г. (OВ L 158, 10.6.2013 г., стр. 1).

               Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1), изменен с:

               -
                     Регламент (ЕО) № 1254/2008 на Комисията от 15 декември 2008 г. (ОВ L 337, 16.12.2008 г., стр. 80),

               -
                     Регламент (ЕО) № 710/2009 на Комисията от 5 август 2009 г. (ОВ L 204, 6.8.2009 г., стр. 15),

               -
                     Регламент (ЕС) № 271/2010 на Комисията от 24 март 2010 г. (ОВ L 84, 31.3.2010 г., стр. 19),

               -
                     Регламент за изпълнение (ЕС) № 344/2011 на Комисията от 8 април 2011 г. (ОВ L 96, 9.4.2011 г., стр. 15),

               -
                     Регламент за изпълнение (ЕС) № 426/2011 на Комисията от 2 май 2011 г. (ОВ L 113, 3.5.2011 г., стр. 1),

               -
                     Регламент за изпълнение (ЕС) № 126/2012 на Комисията от 14 февруари 2012 г. (ОВ L 41, 15.2.2012 г., стр. 5),

               -
                     Регламент за изпълнение (ЕС) № 203/2012 на Комисията от 8 март 2012 г. (ОВ L 71, 9.3.2012 г., стр. 42),

               -
                     Регламент за изпълнение (ЕС) № 505/2012 на Комисията от 14 юни 2012 г. (ОВ L 154, 15.6.2012 г., стр. 12),

               -
                     Регламент за изпълнение (ЕС) № 392/2013 на Комисията от 29 април 2013 г. (ОВ L 118, 30.4.2013 г., стр. 5),

               -
                     Регламент (ЕС) № 519/2013 на Комисията от 21 февруари 2013 г. (ОВ L 158, 10.6.2013 г., стр. 74),

               -
                     Регламент за изпълнение (ЕС) № 1030/2013 на Комисията от 24 октомври 2013 г. (ОВ L 283, 25.10.2013 г., стр. 15),

               -
                     Регламент за изпълнение (ЕС) № 1364/2013 на Комисията от 17 декември 2013 г. (ОВ L 343, 19.12.2013 г., стр. 29),

               -
                     Регламент за изпълнение (ЕС) № 354/2014 на Комисията от 8 април 2014 г. (ОВ L 106, 9.4.2014 г., стр. 7),

               -
                     Регламент за изпълнение (ЕС) № 836/2014 на Комисията от 31 юли 2014 г. (ОВ L 230, 1.8.2014 г., стр. 10),

               -
                     Регламент за изпълнение (ЕС) № 1358/2014 на Комисията от 18 декември 2014 г. (ОВ L 365, 19.12.2014 г., стр. 97),

               -
                     Регламент за изпълнение (ЕС) 2016/673 на Комисията от 29 април 2016 г. (OB L 116, 30.4.2016 г., стр. 8),

               -
                     Регламент за изпълнение (ЕС) 2016/1842 на Комисията от 14 октомври 2016 г. (OB L 282, 19.10.2016 г., стр. 19),

               -
                     Регламент за изпълнение (ЕС) 2017/838 на Комисията от 17 май 2017 г. (ОВ L 125, 18.5.2017 г., стр. 5),

               -
                     Регламент за изпълнение (ЕС) 2017/2273 на Комисията от 8 декември 2017 г. (ОВ L 326, 9.12.2017 г., стр. 42),

               Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25), изменен с:

               -
                     Регламент (ЕО) № 537/2009 на Комисията от 19 юни 2009 г. (ОВ L 159, 20.6.2009 г., стр. 6),

               -
                     Регламент (ЕС) № 471/2010 на Комисията от 31 май 2010 г. (ОВ L 134, 1.6.2010 г., стр. 1),

               -
                     Регламент за изпълнение (ЕС) № 590/2011 на Комисията от 20 юни 2011 г. (ОВ L 161, 21.6.2011 г., стр. 9),

               -
                     Регламент за изпълнение (ЕС) № 1084/2011 на Комисията от 27 октомври 2011 г. (ОВ L 281, 28.10.2011 г., стр. 3),

               -
                     Регламент за изпълнение (ЕС) № 1267/2011 на Комисията от 6 декември 2011 г. (ОВ L 324, 7.12.2011 г., стр. 9),

               -
                     Регламент за изпълнение (ЕС) № 126/2012 на Комисията от 14 февруари 2012 г. (ОВ L 41, 15.2.2012 г., стр. 5),

               -
                     Регламент за изпълнение (ЕС) № 508/2012 на Комисията от 20 юни 2012 г. (ОВ L 162, 21.6.2012 г., стр. 1),

               -
                     Регламент за изпълнение (ЕС) № 751/2012 на Комисията от 16 август 2012 г. (ОВ L 222, 18.8.2012 г., стр. 5),

               -
                     Регламент за изпълнение (ЕС) № 125/2013 на Комисията от 13 февруари 2013 г. (ОВ L 43, 14.2.2013 г., стр. 1),

               -
                     Регламент (ЕС) № 519/2013 на Комисията от 21 февруари 2013 г. (ОВ L 158, 10.6.2013 г., стр. 74),

               -
                     Регламент за изпълнение (ЕС) № 567/2013 на Комисията от 18 юни 2013 г. (ОВ L 167, 19.6.2013 г., стр. 30),

               -
                     Регламент за изпълнение (ЕС) № 586/2013 на Комисията от 20 юни 2013 г. (ОВ L 169, 21.6.2013 г., стр. 51),

               -
                     Регламент за изпълнение (ЕС) № 355/2014 на Комисията от 8 април 2014 г. (ОВ L 106, 9.4.2014 г., стр. 15),

               -
                     Регламент за изпълнение (ЕС) № 442/2014 на Комисията от 30 април 2014 г. (ОВ L 130, 1.5.2014 г., стр. 39),

               -
                     Регламент за изпълнение (ЕС) № 644/2014 на Комисията от 16 юни 2014 г. (ОВ L 177, 17.6.2014 г., стр. 42),

               -
                     Регламент за изпълнение (ЕС) № 829/2014 на Комисията от 30 юли 2014 г. (ОВ L 228, 31.7.2014 г., стр. 9),

               -
                     Регламент за изпълнение (ЕС) № 1287/2014 на Комисията от 28 ноември 2014 г. (ОВ L 348, 4.12.2014 г., стр. 1),

               -
                     Регламент за изпълнение (ЕС) 2015/131 на Комисията от 26 януари 2015 г. (OB L 23, 29.1.2015 г., стр. 1),

               -
                     Регламент за изпълнение (ЕС) 2015/931 на Комисията от 17 юни 2015 г. (OB L 151, 18.6.2015 г., стр. 1),

               -
                     Регламент за изпълнение (ЕС) 2015/1980 на Комисията от 4 ноември 2015 г. (OB L 289, 5.11.2015 г., стр. 6),

               -
                     Регламент за изпълнение (ЕС) 2015/2345 на Комисията от 15 декември 2015 г. (OB L 330, 16.12.2015 г., стр. 29),

               -
                     Регламент за изпълнение (ЕС) 2016/459 на Комисията от 18 март 2016 г. (OB L 80, 31.3.2016 г., стр. 14),

               -
                     Регламент за изпълнение (ЕС) 2016/910 на Комисията от 9 юни 2016 г. (OB L 153, 10.6.2016 г., стр. 23),

               -
                     Регламент за изпълнение (ЕС) 2016/1330 на Комисията от 2 август 2016 г. (OB L 210, 4.8.2016 г., стр. 43),

               -
                     Регламент за изпълнение (ЕС) 2016/1842 на Комисията от 14 октомври 2016 г. (OB L 282, 19.10.2016 г., стр. 19),

               -
                     Регламент за изпълнение (ЕС) 2016/2259 на Комисията от 15 декември 2016 г. (OB L 342, 16.12.2016 г., стр. 4),

               -
                     Регламент за изпълнение (ЕС) 2017/872 на Комисията от 22 май 2017 г. (ОВ L 134, 23.5.2017 г., стр. 6),

               -
                     Регламент за изпълнение (ЕС) 2017/1473 на Комисията от 14 август 2017 г. (ОВ L 210, 15.8.2017 г., стр. 4),

               -
                     Регламент за изпълнение (ЕС) 2017/1862 на Комисията от 16 октомври 2017 г. (OB L 266, 17.10.2017 г., стр. 1),

               -
                     Регламент за изпълнение (ЕС) 2017/2329 на Комисията от 14 декември 2017 г. (OB L 333, 15.12.2017 г., стр. 29),

               -
                     Регламент за изпълнение (ЕС) 2018/949 на Комисията от 3 юли 2018 г. (OB L 167, 4.7.2018 г., стр. 3),

               поправен с:

               OВ L 28, 4.2.2015 г., стр. 48 (1287/2014),

               OВ L 241, 17.9.2015 г., стр. 51 (2015/131).

               ПРИЛОЖЕНИЕ Б

               ПРАВИЛА, КЪМ КОИТО ПРЕПРАЩА ЧЛЕН 2

                1. Биологичните продукти, внасяни в Република Сан Марино от трети държави, се придружават от сертификат за инспекция, както е посочено в член 33, параграф 1, алинея първа, буква г) от Регламент (ЕО) № 834/2007.

               2. Република Сан Марино използва електронната интегрирана компютризирана ветеринарна система (TRACES), създадена с Решение № 2003/24/ЕО
                  2
                на Комисията за обработка на електронните сертификати за инспекция при внос на биологични продукти от трети държави.

               3. За целите на член 13 от Регламент (ЕО) № 1235/2008, по отношение на вноса на биологични продукти от трети държави в Република Сан Марино проверката и заверяването на сертификатите за инспекция посредством системата TRACES се извършват от името на Република Сан Марино от митническите служби, посочени в приложение II към Решение „Омнибус“ № 1/2010
                  3
               .

               4. За целите на член 16, параграф 2 от Регламент (ЕО) № 1235/2008 от Република Сан Марино може да бъде поискано да действа като съдокладчик. Република Сан Марино може да приеме тази задача по собствена преценка.

               ПРИЛОЖЕНИЕ В

               ПРАВИЛА, КЪМ КОИТО ПРЕПРАЩА ЧЛЕН 3

                1.В съответните членове от регламентите, изброени в приложение А, терминът „държава членка“ или „държави членки“ трябва да се разбира като включващ Република Сан Марино.

               2.Когато в съответните членове от регламентите, изброени в приложение А, се предвижда, че държава членка трябва да вземе решение или да подаде уведомление или нотификация, органите на Република Сан Марино вземат такова решение или подават такова уведомление или нотификация. Тези органи вземат под внимание становищата на научните комитети на Съюза и използват за основа на своите решения съдебната практика на Съда на Европейския съюз и правилата за административно поведение, приети от Европейската комисия.

                     (1)

                        ОВ L 84, 28.3.2002 г., стр. 43.

                     (2)

                        Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (OВ L 8, 14.1.2003 г., стр. 44).

                     (3)

                        Решение „Омнибус“ № 1/2010 на Комитета за сътрудничество ЕС — Сан Марино от 29 март 2010 г. за определяне на различни мерки за прилагане на Споразумението за сътрудничество и митнически съюз между Европейската икономическа общност и Република Сан Марино (OВ L 156, 23.6.2010 г., стр. 13).